S-411/2022

Mál þetta, sem dómtekið var 28. febrúar 2022, var höfðað með ákæru lögreglustjórans á höfuðborgarsvæðinu, útgefinni 25. janúar sama ár, á hendur X, kennitala [...], [...], Reykjavík, „fyrir eftirfarandi brot í nánu sambandi og barnaverndarlagabrot gegn dóttur sinni A, kt. [...], með því að hafa:

1. þriðjudaginn 19. nóvember 2019 í [...], Reykjavík, á fundi með starfsmönnum skólans og A, beitt hana ofbeldi, andlegum og líkamlegum refsingum, ógnunum og sýnt henni yfirgang og ruddalegt athæfi með því að slá hana einu sinni með flötum lófa í andlitið.

2. aðfaranótt miðvikudagsins 25. mars 2020 [meðal annars] sent A eftirfarandi skilaboð:

„ I‘ll kill u“

„I have no respect to u“

„I ́ll never want to see u again“

„U stupid cunt“ og með þeim hótað henni og sýnt henni vanvirðandi háttsemi, yfirgang, ruddalegt athæfi og móðgun.

Teljast brot þessi varða við 1. mgr. 218. gr. b. almennra hegningarlaga nr. 19/1940 og Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa:

[...].“

Ákærða hefur játað skýlaust fyrir dómi þá háttsemi sem henni er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunar-færslu þegar sækjanda og verjanda ákærðu hafði verið gefinn kostur á að tjá sig um laga-atriði og ákvörðun viðurlaga.

Ákæruvaldið gerir sömu dómkröfur og greinir í ákæru. Af hálfu réttargæslumanns og sérstaks lögráðamanns, fyrir hönd brotaþola, var fallið frá einkaréttarkröfu á hendur ákærðu við þingfestingu málsins en gerð er krafa um hæfilega þóknun til handa skipuðum réttargæslumanni sem taki mið af tímaskýrslu. Ákærða játar sök og krefst þess aðallega að henni verði ekki gerð refsing, til vara að ákvörðun refsingar verði frestað skilorðs-bundið og til þrautavara að hún verði dæmd til vægustu refsingar sem lög leyfa. Að auki er krafist hæfilegrar þóknunar til handa skipuðum verjanda.

Samkvæmt sakavottorði, dagsettu 21. janúar 2022, gekkst ákærða undir sátt 13. júlí 2017 hjá lögreglustjóra vegna umferðarlagabrota en að öðru leyti hefur hún ekki gerst brotleg við refsilög. Um ákvörðun refsingar fer samkvæmt 1. mgr. 77. gr. almennra hegningar-laga. Við ákvörðun refsingar, til þyngingar, ber að líta til þess að um var að ræða brot sem beindist gegn mikilvægum verndarhagsmunum brotaþola innan vébanda fjölskyldu, sbr. 1. tölul. 1. mgr. 70. gr. sömu laga. Við refsiákvörðun, til mildunar, verður að taka tillit til þess að talsverðar tafir urðu á meðferð málsins fyrir útgáfu ákæru. Að auki ber að líta til þess, til mildunar, að aðstæður hjá ákærðu og brotaþola hafa breyst til batnaðar frá því brotin voru framin, stúlkan er búsett á heimili ákærðu og máli hennar er lokið hjá barnavernd. Að framangreindu virtu verður ákvörðun refsingar ákærðu frestað skilorðs-bundið, eins og nánar greinir í dómsorði.

Með hliðsjón af úrslitum málsins verður ákærðu gert að greiða allan sakarkostnað, þar með talda þóknun S-kk-ef A-kk-ef S-kk-ef lögmanns, skipaðs verjanda ákærðu, vegna vinnu fyrir dómi, sem þykir hæfilega ákveðin 124.000 krónur, að meðtöldum virðisauka-skatti. Þá verður ákærðu gert að greiða þóknun tilnefnds verjanda á rannsóknarstigi, U-kk-ef A-kk-ef E-kk-ef lögmanns, sem ræðst af tímaskýrslu, 265.050 krónur, með virðisaukaskatti. Þessu til viðbótar verður ákærðu gert að greiða þóknun skipaðs réttar-gæslumanns brotaþola, K-kvk-ef F-kvk-ef lögmanns, vegna vinnu á rannsóknar-stigi og fyrir dómi, sem ræðst af tímaskýrslu, 502.200 krónur, að meðtöldum virðisauka-skatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákvörðun refsingar ákærðu, X, er frestað skilorðsbundið í tvö ár frá og með deginum í dag að telja haldi ákærða almennt skilorð 3. mgr. 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði allan sakarkostnað málsins til ríkissjóðs, þar með talda þóknun skipaðs verjanda síns, S-kk-ef A-kk-ef S-kk-ef lögmanns, 124.000 krónur, þóknun tilnefnds verjanda, U-kk-ef A-kk-ef E-kk-ef lögmanns, 265.050 krónur, og þóknun skipaðs réttargæslumanns brotaþola, K-kvk-ef F-kvk-ef lögmanns, 502.200 krónur.

D-kk-nf K-kk-nf